text: Region Syddanmark investerer millioner i solcelleanlæg
  14 juni 2012 kl. 08.25
  Region Syddanmark vil lave Danmarkshistoriens største investering i solenergi.
  Region Syddanmark vil investere i et solcelleanlæg svarende til et areal på seks fodboldbaner. Det gør det til Danmarks største investering i solcelleanlæg.
  Solcelleanlæggene koster 82 mio. kr., og skal placeres på sygehusenes tage.
  Regionsrådet ventes at vedtage planen, der vil kunne producere 3.200 MWh om året. Det svarer til strømforbruget for knap 1000 husstande.
  Solcelleanlæggene vil kunne dække 3,6 procent af sygehusenes forbrug.
  